Source: http://docplayer.hu/575473-Atalanta-uzleti-szakkozepiskola-kereskedelmi-jogi-alapismeretek.html
Timestamp: 2018-01-16 16:04:36
Document Index: 28840171

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

ATALANTA Üzleti Szakközépiskola. Kereskedelmi jogi alapismeretek - PDF
ATALANTA Üzleti Szakközépiskola. Kereskedelmi jogi alapismeretek
Download "ATALANTA Üzleti Szakközépiskola. Kereskedelmi jogi alapismeretek"
1 ATALANTA Üzleti Szakközépiskola Kereskedelmi jogi alapismeretek Szerző: dr. Bednay Dezső Budapest
2 Tartalomjegyzék Bevezetés I. Témakör: A gazdasági társaságok 5.o. 1. A gazdasági társaságokra vonatkozó közös szabályok 2. A gazdasági társaság alapítása 3. A tag (részvényes) vagyoni hozzájárulása 4. Az előtársaság 5. A gazdasági társaság legfőbb szerve 6. A gazdasági társaság ügyvezetése, képviselete 7. Felügyelőbizottság 8. A könyvvizsgáló 9. A gazdasági társaság határozatainak bírósági felülvizsgálata 10. Kisebbségi jogok, hitelezővédelem 11. A tag kizárása bírósági határozattal 12. A gazdasági társaságok megszűnése 13. A gazdasági társaságok átalakulásának közös szabályai 14. Közkereseti társaság 15. Betéti társaság 16. Korlátolt felelősségű társaság 17. Részvénytársaság 18. Közös vállalat 19. Egyesülés II. Témakör: Az egyéni vállalkozás és az egyéni cég 51.o. III. Témakör: Értékpapírjog 56.o. 1. A tőkepiac szabályai 2. Az értékpapírok 3. A tőzsde 4. Befektető védelmi szabályok IV. Témakör: A tisztességtelen piaci magatartás és a versenykorlátozás tilalmáról 63.o. 1. A törvény célja, hatálya 2. A tisztességtelen verseny tilalma 3. Az üzleti döntések tisztességtelen befolyásolásának (megtévesztésének) tilalma 4. A gazdasági versenyt korlátozó megállapodás tilalma (kartell tilalom) 2
3 5. A gazdasági erőfölénnyel való visszaélés tilalma 6. A vállalkozások összefonódásának ellenőrzése 7. A Gazdasági Versenyhivatal 8. A verseny-felügyeleti eljárás főbb szabályai 9. "A közérdekű perindítás" V. Témakör: A fogyasztóvédelem 70.o. 1) A fogyasztóvédelmi szabályozás célja, fogalmi meghatározásai 2) A fogyasztói szerződések néhány sajátossága 3) A fogyasztóvédelmi intézményrendszer VI. Témakör: A reklám jogi szabályozása 76..o. 1) A reklám tevékenység 2) A törvény legfontosabb fogalmi meghatározásai 3) A törvény általános rendelkezései 4) Általános reklámtilalmak és reklámkorlátozások 5) Az egyes áruk reklámozására és az azokkal összefüggésben történő szponzorálásra vonatkozó tilalmak és korlátozások 6) A felelősség megállapításának szabályai 7) A reklám - felügyeleti és a bírósági eljárás 3
4 Bevezetés A jogi asszisztens képzés tematikájában a Kereskedelmi jogi alapismeretek tantárgy jelentős szerepet tölt be. Tantárgyi követelmény az ún. alapozó jogi- és más társadalomtudományi tárgyak ismerete (Jogi alaptan, Polgári jogi alapfogalmak stb.). A Kereskedelmi jogi alapismeretek a polgári jog jelentős részterületeként a tematikában külön tantárgyként szerepel. A Társasági jogi témakör a jogi alaptanban már megismert polgári jogi személyfogalom kiegészítéseként a gazdasági társaságok szabályozását mutatja be, a évi jogszabályi változásokat is feldolgozva. A versenyjog, a fogyasztóvédelem és a reklámjog legfontosabb ismereteit a jegyzet külön fejezetei tárgyalják. Ez a kiadvány terjedelmi okokból és a képzés jellegéhez igazodva természetesen nem nyújthat olyan átfogó ismereteket, mint a jogi egyetemi képzés hasonló stúdiumának tankönyvei. Budapest július dr. Bednay Dezső szerző 4
5 I. Témakör: A gazdasági társaságok 1. A gazdasági társaságokra vonatkozó szabályozás kialakulása A modern értelemben vett társasági jog szabályozása hazánkban a Monarchia időszakára nyúlik vissza. A kereskedelmi társaságok alapformái, a közkereseti és a betéti társaság, valamint a részvénytársaság az 1875-ös Kereskedelmi Törvénykönyvben erőteljesen követték a német, illetve az osztrák törvény rendelkezéseit, az 1930-ban bevezetett kft, illetve a szövetkezeti formák pedig a svájci megoldásokat is figyelembe vették. Magyarország 1945 előtt közepesen fejlett, alapvetően német jogcsoportbeli sajátosságokkal bíró társasági joggal rendelkezett. A szocializmus időszakában a társasági jogi szabályozás bár formailag hatályban maradt, az állami tulajdon túlsúlya miatt jelentéktelen szerepet töltött be. Az 1970-es évektől a fokozatos gazdasági és politikai nyitás hatására sajátos magyar öszvér (vállalkozunk is-meg nem is) jogi megoldások alakultak ki (gazdasági munkaközösség (gmk.), vállalati gazdasági munkaközösség (vgmk.), szövetkezeti szakcsoport stb. A rendszerváltás küszöbén megalkotott A gazdasági társaságokról szóló évi VI. tv. (Gt.) rendelkezései megalkotásukkor alapvetően megfeleltek az európai jogfejlődés irányvonalának, a tőkés piacgazdaság igényeinek. A Gt.-vel Magyarország jelentősen megelőzte a többi volt szocialista országot, amelyek az 1990-es években jórészt a magyar mintát hasznosítva hozták létre társasági jogukat. A Gt. részben felhasználta az 1875-ös Kereskedelmi Törvénykönyv hagyományait (pl. a jogi személyiség nélküli közkereseti és betéti társaság esetében), részben adaptálta a nyugateurópai kontinentális társasági jogok modernizációs tapasztalatait (pl. dolgozói participáció, részvénytársaság, konszernjog a német jog alapján). Így a Gt. lényegében eredetileg is megfelelt - csekély kivételekkel - az Európai Gazdasági Közösség (ma már Európai Közösség) akkor ismert társasági jogi irányelveinek. A gazdasági társaságok közel egy évtizedes működése során felmerült és a gyakorlatban nehezen alkalmazhatónak vagy hibásnak bizonyult rendelkezések kiigazítása és az Európai Unióhoz való csatlakozást elősegítő jogharmonizáció megteremtése közel tíz év után már indokolttá tette egy új társasági törvény (Gt.) megalkotását (1997. évi CXLIV. tv), és ezzel egyidejűleg egy új Cégtörvény Ctv. is készült. (1997. évi CXLV. tv). Az ilyen témájában és terjedelmében egyaránt jelentős törvényeket a kialakult gyakorlat szerint 6-10 évenként átfogóan felül kell vizsgálni, a gyakorlati tapasztalatokat is figyelembe véve. A társasági jogi és cégjogi szabályozás felülvizsgálata nyarán kezdődött meg, a törvények alkalmazásának gyakorlati tapasztalatait jórészt kedvezőnek találták, de a tervezett változtatások magas száma és a könnyebb kezelhetőség érdekében a módosítások helyett új jogszabályt alkottak A jegyzet részletesebben a gazdasági társaságokról szóló évi IV. törvényt ismerteti, de kitér a 2007 évi LXI. törvényben foglalt szeptember 1-től hatályos módosításokra is. A társasági joghoz szorosan kapcsolódó, a cégnyilvánosságról, a bírósági cégeljárásról és a végelszámolásról szóló évi V. törvény (2007-es módosításaival) a polgári eljárásjog jegyzet cégeljárás fejezetéből ismerhető meg. A gazdasági társaságokról évi IV. törvény néhány bekezdés kivételével július 1-jén lépett hatályba. 5
6 A cégjegyzékbe már bejegyzett társaságok legkésőbb március 1-ig kötelesek voltak társasági szerződésüket e törvény rendelkezéseihez igazítva módosítani E határidő eredménytelen eltelte után a cégbíróság a társasággal szemben a megszűntnek nyilvánítás törvényességi felügyeleti intézkedést is alkalmazhatja (Ctv. 84. ). A társaságok gyors és költségtakarékos piacra lépésének biztosítása alapvetően a cégbejegyzési eljárás jogi szabályozásának és az informatika kínálta lehetőségeknek az újragondolását igényelte. A cégtörvény átfogó reformja az elektronikus ügyintézés minél szélesebb körben történő elérhetővé tételével és a törvény mellékletét képező szerződésminták alkalmazhatóságának biztosításával, valamint az indokolatlan bürokratikus terhek csökkentésével kívánta elősegíteni a társaságalapítást. Az új lehetőségek az eljáró hatóságok számára is jóval kisebb adminisztratív terhet jelentenek, lehetőséget adva a szakmai munka természetének, hangsúlyának átalakítására. Hasonló célt szolgál az egyszerűsített cégeljárás bevezetése is. 2. A gazdasági társaság alapítói (tagjai) és alapítása A Gt. alapvetően a gazdasági társaságokra vonatkozik, de azoknak szinte teljes körű szabályozását kívánja nyújtani. Így a törvény szabályozza: a társaság ún. létszakaszait (alapítás, átalakulás, megszűnés), a társaság alapítóinak, illetve tagjainak jogait és kötelezettségeit, valamint felelősségét; a társaságok belső szervezeti és működési viszonyait, szerveit, és a a társasági jogvitákat stb. A törvény hatálya nem minden társaságra (így például a Ptk.-ban szabályozott polgári jogi társaságra és a szövetkezetekre nem), hanem csak a gazdasági társaságokra, a Magyarország területén székhellyel rendelkező és ezért a magyar cégeljárás szabályai szerint a magyar cégjegyzékbe bejegyzett, illetve nyilvántartott cégekre terjed ki, tehát a külföldi székhelyű gazdasági társaságokra főszabályként nem. Az Európai Unió által rendelettel szabályozott szupranacionális társaságokra, így az európai gazdasági egyesülésre, az európai részvénytársaságra, valamint az európai szövetkezetre a törvény hatálya eleve nem terjed ki, azonban az irányadó közösségi rendeletek, illetve a vonatkozó külön törvények által megjelölt rendelkezéseit e jogi személyekre is alkalmazni kell. A törvénynek már nincs külön konszernjogi része, és a tudományos értelemben konszernnek nevezhető ún. vállalatcsoport a közös szabályok közé, az V. fejezetbe került. Az egyesülés, mint kooperációs jellegű, a tagok működésének koordinálására hivatott jogi személy nem gazdasági társaság, de tradicionális okokból a Gt.-ben a XI. fejezetben kerül szabályozásra. A törvény közös szabályai az egyesülésre is irányadóak. A gazdasági társaságok jogában a polgári jog kötelmi részében szokásos szerződési szabadsággal szemben formakényszer van. Valamennyi gazdasági társaság közös ismérve, hogy cégnevén jogalany, absztrakt jogképességgel rendelkezik, azaz elvileg bármely polgári jogot megszerezhet, és kötelezettséget elvállalhat, így tulajdonjogot szerezhet, szerződést köthet, fennáll polgári jogi felelőssége, stb. Az anyagi jogi jogképességhez alaki jogképesség, azaz aktív és passzív 6
7 perképesség járul, tehát a gazdasági társaságok pert indíthatnak és perelhetők. A társasági részesedésről értékpapírt csak részvénytársaság bocsáthat ki. Gazdasági társaság csak a törvényben szabályozott formákban alapítható. Jogi személyiség nélküli gazdasági társaság: a közkereseti és a betéti társaság. Jogi személyiségű gazdasági társaság: a korlátolt felelősségű társaság és a részvénytársaság. A korábbi Gt. ismert egy ötödik társasági formát is, a közös vállalatot. Az elmúlt évtizedben már nem alakítottak közös vállalatot. Ugyanakkor még mindig több mint száz közös vállalat működik hazánkban, ezért kompromisszumos megoldásként új közös vállalat már nem alapítható, de a korábban már a cégjegyzékbe bejegyzett közös vállalatok zavartalanul működhetnek tovább. A közösségi jog talaján álló, tehát nem a tagállami jog rendelkezésein alapuló vállalkozási formák: az európai részvénytársaság (Societas Europaea, SE a évi XLV. Törvény), Az egyes nemzeti jogok hatálya alatt álló gazdasági társaságok mellett olyan gazdasági társaságokat is létre lehet hozni, amelyek az összes tagállamban közvetlenül alkalmazandó közösségi rendelet által létrehozott jogszabály szerint jönnek létre és működnek. Az európai részvénytársaság a nemzeti jogi szabályozás alapján működő gazdasági társaságok mellett, kiegészítő jelleggel alapítható. A nemzeti jogok szerint alapított gazdasági társaságoktól transznacionális jellegében különbözik, tehát abban, hogy alapítására nem a belső jogi normák, hanem a közösségi szabályok az irányadók. A Közösség területén belül tehát gazdasági társaságot lehet létrehozni nyilvánosan működő európai részvénytársaság formájában. Az SE tőkéje részvényekre oszlik. Minden részvényes csak a vagyoni hozzájárulása erejéig felel. Az SE jogi személy. Az SE-ben történő munkavállalói részvételt a 2001/86/EK irányelv rendelkezései szabályozzák. A valamely tagállam jogszabályai szerint létrehozott nyilvánosan működő részvénytársaságok, amelyek létesítő okirat szerinti székhelye és központja a Közösség területén van, egyesüléssel SE-t alakíthatnak, amennyiben legalább két társaságra eltérő tagállam joga vonatkozik. Az SE tőkéjét euróban határozzák meg. A jegyzett tőke minimális összege euró. Az európai részvénytársaság (SE) szervezeti felépítése a hagyományos részvénytársaságokéra hasonlít. Fő döntéshozatali szerve a közgyűlés. A közgyűlés szervezetére, működésére és döntéshozatalára vonatkozó kérdésekben háttérszabályként a székhelyország részvénytársaságokra vonatkozó joga érvényesül. A verseny, a szellemi tulajdon és a fizetésképtelenség területén a tagállami és a közösségi jogot kell alkalmazni. A törvény az EU Rendelet és az Irányelv előírásaival egyezően október 8-án lépett hatályba. 7
8 az európai gazdasági egyesülés (2137/85/EGK), az európai szövetkezet (1435/2003/EK). A gazdasági társaság legalapvetőbb tartalmi ismérve volt, hogy közös és üzletszerű gazdasági tevékenységre irányul. Az üzletszerűség általában: nyereségre törekvést jelent gazdasági kockázatvállalás mellett, a társak pedig a nyereségben-veszteségben osztoznak; állandósult, huzamos szervezetszerű gazdasági tevékenységet tételez fel. Gazdasági társaságot üzletszerű közös gazdasági tevékenység folytatására külföldi és belföldi természetes és jogi személyek, jogi személyiség nélküli gazdasági társaságok egyaránt alapíthatnak, működő ilyen társaságba tagként beléphetnek, társasági részesedést (részvényt) szerezhetnek. Nonprofit gazdasági társaságok Külön törvény már korábban is lehetővé tehette (vagy egyenesen elő is írhatta) gazdasági társaságnak alapvetően nem gazdasági, hanem egyéb közhasznú tevékenységre, illetve valamely közfeladat ellátására való létrehozását, avagy nonprofit jellegű, tehát nyereségszerzésre nem irányuló gazdasági tevékenység kifejtését (pl. a rádiózásról és televíziózásról szóló törvény). Általában azonban az ilyen jellegű társasági formák a Polgári Törvénykönyvben kerültek szabályozásra (pl. a korlátolt felelősségű társasághoz közelálló közhasznú társaság, avagy a közkereseti társasághoz közelálló polgári jogi társaság) július 1. után közhasznú társaság már nem alapítható. A közhasznú társaság, mint jogi forma július 1-ig történő megszüntetésére tekintettel a 2006-os Gt. megteremtette a nonprofit gazdasági társaság intézményét A nonprofit gazdasági társaság nem önálló gazdasági társaság, nem önálló cégforma. A gazdasági társaságok mind a négy formája működhet nonprofit jelleggel, de valószínűsíthető, hogy ez a jogi személyiségű formáknál lesz gyakoribb. A társaság nonprofit jellegét a cégnevében fel kell tüntetni. Nonprofit gazdasági társaság létrejöhet úgy is, hogy a már működő gazdasági társaság legfőbb szerve elhatározza a nonprofit gazdasági társaságként való továbbműködést. A nonprofit gazdasági társaság - szemben a gazdasági társaság alapformájával, amely üzletszerű közös gazdasági tevékenységre irányul - nem jövedelemszerzésre irányuló, tehát nem nyereségorientált társaság. Ebből a minőségből adódik a gazdasági társaságok alapformájától való alapvető szabályozásbeli eltérés: a társaság üzletszerű gazdasági tevékenységet csak kiegészítő jelleggel folytathat és a társaság esetleges nyeresége a tagok között nem osztható fel. Az esetleges visszaélések megelőzése végett a törvény - éppúgy mint a Ptk. a közhasznú társaságokra nézve - kimondja, hogy nonprofit gazdasági társaság csak másik nonprofit társasági formába alakulhat át, csak nonprofit gazdasági társasággal egyesülhet illetve nonprofit társaságokká válhat szét. A nonprofit gazdasági társaság lehet közhasznú szervezet, de működhet közhasznú minősítés elnyerése nélkül is. Ha a nonprofit gazdasági társaság egyben közhasznú szervezet is, úgy jogutód nélküli megszűnése esetén a tagoknak csak vagyoni hozzájárulásuk teljesítéskori értéke adható ki, az ezt meghaladó vagyon nem (hisz a közhasznú szervezet e minőségére 8
9 tekintettel jelentős adókedvezményeket vehetett korábban igénybe). A vagyonfelosztás módjáról l a társasági szerződésben kell rendelkezni. Ha ilyen rendelkezést a társasági szerződés nem tartalmaz, akkor - az alapítványi szabályokhoz hasonló módon - a cégbíróság a megszűnő társaság által betöltött közfeladatokkal azonos vagy azokhoz hasonló közérdekű célra fordítja a megmaradt vagyont. A gazdasági társaság alapítója, illetve tagja elvileg a polgári jog minden alanya lehet (ember, állam, jogi személy, jogi személyiség nélküli gazdasági társaság), s ebből a szempontból közömbös, hogy magyar honosságúról vagy külföldiről van szó. A magyar társasági jog nem állít fel külön anyagi szabályokat a külföldiekre. Bármely külföldi a devizajogszabályok szerint külföldinek minősülő természetes, illetve jogi személy, illetve egyéb jogképes szervezet a magyarokkal azonos szabályok szerint vehet részt gazdasági társaságban, illetve a működő társaságban tagsági jogai azonosak a magyarokéval, de nemzetközi szerződés külföldiek gazdasági társaságban való részvételére eltérő szabályokat is megállapíthat. A gazdasági társaság lényegéhez tartozik, hogy tipikus esetben több tagja van (többalanyú kötelem). Legalább két tag azonban a korlátolt felelősségű társaság és a részvénytársaság kivételével valamennyi gazdasági társaság alapításához szükséges. A törvény lehetővé teszi speciális szabályok mellett egyszemélyes korlátolt felelősségű társaság, illetve egyszemélyes részvénytársaság alapítását és működtetését. A speciális szabályok zömmel hitelezővédelmi indíttatásúak és felelősségnövelő jellegűek. Az összes többi társaság egy taggal nem alapítható, illetve ha a működés közben csökken a tagok száma egyre, úgy a társaságot meg kell szüntetni, kivéve, ha új tagok bevonásával az átmeneti egyszemélyességet többszemélyessé lehet változtatni. A társaság alapításának és a taggá válásnak korlátját jelenti, hogy mindenekelőtt közérdekvédelmi, illetve hitelezővédelmi okból: természetes személy egyidejűleg csak egy gazdasági társaságnak lehet korlátlan felelősségű tagja (azaz közkeresetű társaság tagja vagy betéti társaság beltagja.); közkereseti társaság és betéti társaság nem lehet tagja közkereseti társaságnak, illetve nem lehet betéti társaság beltagja); a Ptk. szerint korlátozott cselekvőképességgel rendelkező kiskorú személy (akikre nézve a polgári jog a vagyoni felelősséget jelentősen korlátozza) egyáltalán nem lehet közkereseti társaság tagja, illetve betéti társaság beltagja; az egyéni vállalkozásról szóló külön törvény tiltja, hogy egyéni vállalkozó gazdasági társaságnak korlátlan felelősségű tagja legyen. A Gt. új rendelkezése, lehetővé teszi egyszemélyes gazdasági társaságnak - törvény eltérő rendelkezése hiányában -, hogy újabb egyszemélyes társaságot alapítson, vagy gazdasági társaság egyedüli tagja, részvényese legyen. Törvény előírhatja, hogy egyes gazdasági tevékenységek csak meghatározott gazdasági társasági formában végezhetők (pl. banki tevékenység). Törvény a gazdasági társaság alapítását hatósági engedélyhez is kötheti. A társulási szabadság elvéből következik, hogy gazdasági társaság bármilyen a jogszabály által nem tiltott gazdasági tevékenység folytatására létrehozható. Ha egy tevékenység folytatását jogszabály hatósági engedélyhez köti, úgy a gazdasági társaságok bármely formája 9
10 ezt a tevékenységet csak a cégbejegyzés megtörténte után, e hatósági engedély birtokában folytathatja. Ha pedig jogszabály valamely tevékenységet képesítéshez köt (pl. könyvvizsgálat), ezt a tevékenységet a társaság csak akkor folytathatja, ha tagjai, alkalmazottai illetve a társasággal kötött tartós polgári jogi szerződés alapján a társaság javára tevékenykedők között legalább egy olyan személy van, aki a képesítési követelményeknek megfelel. A Gt. rendelkezései általában kógensek, amelyektől csak akkor lehet eltérni, ha ezt a törvény megengedi. A törvényi szabályozás azonban a sok eltérést engedő rendelkezés megfogalmazásával továbbra is tág teret biztosít a tagok akaratának érvényesítésére. A vállalkozói szabadság növelése és a vonatkozó bírói gyakorlat bizonytalanságának feloldása érdekében a Gt. kimondja, hogy nem minősül jogszabálysértésnek a törvényben nem szereplő rendelkezés társasági szerződésbe való felvétele, azaz többletszabály alkalmazása, mintegy a törvényt kiegészítve. A többletrendelkezéseknek azonban van egy garanciális korlátja: a rendelkezés nem állhat ellentétben a társasági jog alapelveivel, az adott társasági forma jogi lényegével, illetve a jóhiszemű joggyakorlás követelményeivel. A gazdasági társaságok és tagjaik e törvényben nem szabályozott vagyoni és személyi viszonyaira a Ptk. rendelkezéseit kell alkalmazni. A gazdasági társaságnál foglalkoztatott munkavállalók jogaira és kötelezettségeire, valamint a munkaügyi kapcsolatokra a Munka Törvénykönyve rendelkezéseit kell alkalmazni. A gazdasági társaság vezető állású munkavállalónak minősülő alkalmazottai feladatkörükben a társaság érdekeinek elsődlegessége alapján kötelesek eljárni. A társasági jogban - a kötelmi jogban általános formaszabadsággal szemben - az írásbeli forma a kötelező. A törvény azt is lehetővé teszi, hogy a jognyilatkozatokat ne írásban, hanem egyéb bizonyítható módon hozzák a címzett tudomásár, az írásbeliség követelményének elektronikus okirat is megfelelhet. Az elektronikus aláírásról szóló évi XXXV. törvény 4. -a alapján a törvény úgy rendelkezik, hogy írásbeli jognyilatkozatnak, illetve határozatnak az az elektronikus okirat minősül, amelyet legalább fokozott biztonságú elektronikus aláírással láttak el. Ha a jognyilatkozatot írásban postán küldték el, azt a tértivevényen feltüntetett időpontban kell a belföldi címzetthez megérkezettnek tekinteni. Az ajánlott küldeményre törvényes, bár megdönthető vélelem áll fenn: e küldeményt az ellenkező bizonyításáig a feladástól számított ötödik munkanapon kell megérkezettnek tekinteni. A törvény lehetővé teszi, hogy a társasági szerződés rendelkezése alapján a tagok tagsági jogaikat elektronikus hírközlő eszközök útján gyakorolják. Nem lehet azonban ezen eszközöket olyan módon használni, hogy ezzel a tagok egy részének joggyakorlása nehezebbé váljon. Ez ugyanis ellentétes lenne a tagok jogegyenlőségével. A Gt. a taggyűlésen, illetve a közgyűlésen való részvétel ezen módjára vonatkozó részletesebb törvényi előírásokat is tartalmaz. A gazdasági társaság alapítása A gazdasági társaságot szabad, önkéntes elhatározással, mellérendelt, autonóm jogalanyok hozzák létre. Az alapításhoz főszabályként többalanyú és többoldalú polgári jogi szerződés szükséges. 10
11 Társasági szerződés csak írásban köthető. Az alaki előírások megtartása mellett akár több okiratba is foglalható a megállapodás. Az írásbeliség elmulasztása a szerződés semmisségét eredményezi. A gazdasági társaság alapításához: társasági szerződés megkötése, részvénytársaság esetében alapszabály, egyszemélyes gazdasági társaságnál alapító okirat elfogadása szükséges. Ahol e törvény társasági szerződésről tesz említést, azon - a törvény eltérő rendelkezése hiányában - az alapszabály és az alapító okirat is értendő. A társasági szerződést valamennyi tagnak (alapítónak) alá kell írnia. A tag helyett a társasági szerződést közokiratba vagy teljes bizonyító erejű magánokiratba foglalt meghatalmazással rendelkező képviselője is aláírhatja. A nyilvánosan működő részvénytársaság alapszabályát a társaság közgyűlése fogadja el. Valamennyi létesítő okirat érvényességi alaki kelléke, hogy azt közokiratba foglalják, vagy ellássák ügyvédi, jogtanácsosi ellenjegyzéssel. Jogtanácsosként az ellenjegyzést kizárólag az alapítóval munkaviszonyban vagy tagsági viszonyban álló személy végezheti. A közkereseti és a betéti társaság, a korlátolt felelősségű társaság és a zrt. esetén a társasági szerződés a cégnyilvánosságról, a bírósági cégeljárásról és a végelszámolásról szóló ben módosított évi V. törvény mellékletét képező szerződésminta megfelelő kitöltésével is elkészíthető. Ez esetben a társasági szerződés tartalmát kizárólag a kitöltött szerződésmintában foglalt rendelkezések alkothatják. A szerződésminta a Gt. viszonylag új jogintézménye. Igénybevétele gyorsabbá teszi a cégalapítást. A szerződésmintákat a Ctv. mellékletei tartalmazzák. A társasági szerződés tartalmát ilyen esetben kizárólag a szerződésmintában foglaltak képezhetik. Az egyszerűsített cégeljárásra csak szerződésminta alkalmazása esetén kerülhet sor. Természetesen annak nincs akadálya, hogy a társaság működése során a tag(ok) a szerződésminta alapján készült létesítő okirat(uk) módosításakor a szerződésmintát mellőzve, a megváltozott adatokkal új létesítő okiratot készítsen(ek). Ez fordítva is megengedett. Szerződésmintára az eredetileg annak felhasználása nélkül alakult cég tagja(i) is áttérhet(nek) a társaság működése során. Ha a társasági szerződés a gazdasági társaság időtartamáról nem rendelkezik, a társaságot határozatlan időre létrejöttnek kell tekinteni. Gazdasági társaság létrehozásához társasági szerződés (alapszabály, alakító okirat) megkötése szükséges. A társasági szerződés (alapító okirat, alapszabály) minősített alakszerűséghez kötött okirat: azt vagy közjegyző által készített közokiratba kell foglalni, vagy ügyvédnek (az alapító jogtanácsosának) kell ellenjegyeznie. A társasági szerződésben meg kell határozni: a) a gazdasági társaság cégnevét és székhelyét; b) a gazdasági társaság tagjait, mégpedig - ha a törvény másképp nem rendelkezik - nevük (cégnevük) és lakóhelyük (székhelyük), jogi személy vagy jogi személyiség nélküli gazdasági társaság cégjegyzékszámának (nyilvántartási számának) feltüntetésével; 11
12 c) a gazdasági társaság főtevékenységét és azon tevékenységeket, amelyeket a társaság a cégjegyzékben feltüntetni kíván; d) a társaság jegyzett tőkéjét, az egyes tagok vagyoni hozzájárulását, valamint a jegyzett tőke rendelkezésre bocsátásának módját és idejét; e) a társaság képviseletét, ideértve a cégjegyzés módját; f) a tagok (részvényesek) által kijelölt első vezető tisztségviselők, illetve - ha a társaságnál működik felügyelőbizottság, illetve könyvvizsgáló - az első felügyelőbizottsági tagok és az első könyvvizsgáló nevét (lakóhelyét, székhelyét), továbbá jogi személy vagy jogi személyiség nélküli gazdasági társaság cégjegyzékszámát (nyilvántartási számát); g) a gazdasági társaság működésének időtartamát, ha a társaságot határozott időre alapítják; valamint h) mindazt, amit e törvény az egyes társasági formáknál kötelezően előír. A törvény e tartalmi elemei nélkül a társaság nem jön létre. a) Cégnév és székhely A cégnévre a Gt.-n kívül a Ctv a tartalmaz rendelkezéseket. A cég elnevezésének a Gt.-ben szabályozott, választott cégformát és a vezérszót mindenképpen tartalmaznia kell. A vezérszó a társaság azonosítására, illetve a többi társaságtól való megkülönböztetésre szolgál. A cégnévben első helyen áll. Lehet idegen nyelvű kifejezés, rövidítés, mozaikszó. A vezérszón kívül a cégnévben csak magyar szavak szerepelhetnek, a magyar helyesírás szabályainak megfelelően. A cégformán és a vezérszón kívül a cégnév általában tartalmazza a társaság alapvető tevékenységére utaló szót. A tagok emellett egyéb, általuk fontosnak tartott jelzőket is feltüntethetnek a választott elnevezésben. Például utalhatnak a társaság területi vagy országos, esetleg központi jellegére. A Ctv a nonprofit jelleg feltüntetését kötelezővé is. teszi. A Ctv. 4. (3) bekezdésében felsorolt feltételek fennállása esetén az állami és a nemzeti kifejezés is szerepelhet a cégnévben. Történelem kiemelkedő személyiségének neve csak a Magyar Tudományos Akadémia engedélyével, másnak jogi érdekét érintő név a jogosult hozzájárulásával tüntethető fel. A székhely fogalmát a Ctv. 7. (1) bekezdése határozza meg. Az a társaság bejegyzett irodája, azaz a levelezési címe. Az üzleti és a hivatalos iratok átvételére, őrzésére, a székhellyel összefüggő kötelezettségek teljesítésére szolgál. A székhely lehet egyúttal a központi ügyintézés (döntéshozatal) helye is. Ha attól különbözik, azt a létesítő okiratnak tartalmaznia kell, és cégjegyzékbe is be kell jegyeztetni. A székhely megjelöléseként az irányító számot, a helységet, az utcát, a házszámot, szükség szerint az emelet és ajtószámot kell feltűntetni. b) Alapítók azonosító adatai A létesítő okiratban rögzíteni kell az alapítók azonosítására szolgáló adatokat is. Ez valamennyi gazdasági társaságra irányadó. Természetes személyek neve alatt az anyakönyvezett, teljes nevet kell érteni. Felvett név vagy álnév nem tüntethető fel. Lakóhelynek a természetes személy bejelentett lakását kell tekinteni. (A korábbi szabályozással ellentétben a természetes személyek anyjának nevét nem kell feltüntetni.) A nem természetes személyek elnevezését, székhelyét a nyilvántartásukra szolgáló adataikkal azonosan kell megadni. 12
13 c) Tevékenységi kör A társasági szerződés kötelező tartalmi elemeit a törvény lényegében a évi Gt. előírásainak megfelelően állapította meg. Az egyetlen lényeges változás a tevékenységi körök tekintetében történt. Már nem kötelező valamennyi tevékenységi kör társasági szerződésben való feltüntetése. A törvény alapján ilyen kötelezettség csak a főtevékenységre nézve áll fenn, azonban a társaság - döntése szerint - bármely más tevékenységi kört is feltüntethet az okiratban. A kialakult gyakorlat szerint a tevékenységi köröket az alapítók a Központi Statisztikai Hivatal által kiadott nomenklatúra szerint jelölik a társasági szerződésben január 1-jétől az Európai Parlament és a Tanács a gazdasági tevékenységek statisztikai osztályozása rendszerének létrehozásáról szóló 1893/2006/EK rendelet szerint tartják nyilván a tevékenységi köröket. Fontos megjegyezni, hogy a vállalkozói szabadság elvének megfelelően gazdasági társaság minden olyan tevékenységet folytathat, amit törvény nem tilt vagy nem korlátoz. Vannak azonban olyan korlátozó rendelkezések, amelyek azt mondják ki, hogy egy adott tevékenységet csak meghatározott cégformában lehet folytatni (például banki tevékenység). Más jogszabályok az adott tevékenység gyakorlását hatósági engedélyhez vagy meghatározott feltételek meglétéhez, bejelentési kötelezettséghez kötik d) A társaság jegyzett tőkéje Vagyoni hozzájárulás szolgáltatására minden tag (részvényes) köteles. A korlátolt felelősségű társaság és a részvénytársaság esetében a készpénz, illetve a nem pénzbeli hozzájárulás rendelkezésre bocsátásának ütemezésére, végső határidejére a törvény kötelező előírásokat tartalmaz. A tagok (részvényesek) csak e keretek között rendelkezhetnek a vagyoni hozzájárulásuk teljesítésének idejéről. A többi gazdasági társaság esetében a vagyoni hozzájárulás teljesítésének idejét az alapítók saját belátásuk szerint határozhatják meg. e) Képviselet és a cégjegyzés módja A társaság törvényes képviselői, a vezető tisztségviselők mellett, a cégvezető; a munkavállalók képviseleti jogára vonatkozó alapvető szabályokat a létesítő okiratnak tartalmaznia kell. A vezető tisztségviselők képviseleti joga korlátozható, illetve több vezető tisztségviselő esetén megosztható azzal, hogy ez csak a társaság belső jogviszonyában hatályos, kifelé, harmadik személyekkel szemben hatálytalan. A cégjegyzés a társaság írásbeli képviselete (pl. szerződéskötés a cég nevében). A cégjegyzés módja lehet önálló vagy együttes. Ha törvény vagy a létesítő okirat másként nem rendelkezik, a vezető tisztségviselők és a cégvezető(k) önálló cégjegyzésre jogosultak Az egyéb képviseleti joggal rendelkező személyek - a létesítő okirat eltérő rendelkezése hiányában - együttes cégjegyzési joggal rendelkeznek. Együttes cégjegyzési jog esetén rögzíteni kell, hogy az érintett képviselő kivel vagy kikkel együttesen gyakorolhatja e jogát. f) Vezető tisztségviselők A létesítő okiratnak csak az első vezető tisztviselők, illetve - ha van ilyen - az első felügyelőbizottsági tagok és a könyvvizsgáló adatait kell tartalmaznia. A Gt. 19. (4) 13
14 bekezdése szerint - törvény eltérő rendelkezése hiányában - a legfőbb szerv által újonnan választott vezető tisztségviselők, felügyelőbizottsági tagok, könyvvizsgáló nevét a társasági szerződésben már nem kell feltűntetni. Az új adatokat, a változás bejegyzése iránti kérelemhez mellékelendő, a változásokkal egységes szerkezetbe foglalt létesítő okiratnak azonban tartalmaznia kell. g) A társaság működésének időtartama A határozott időre alapított társaság működésének megszűnése meghatározható az időtartam, a határnap vagy valamely feltétel bekövetkezésének megjelölésével. A kötelező tartalmi elemek közül csak a cégnévnek, a főtevékenységnek, a jegyzett tőkének, a tagok vagyoni hozzájárulása mértékének létesítő okiratban történő feltüntetésének elmaradása eredményezheti a társasági szerződés semmisségének megállapítását. Ha a társaság a jogszabályoknak megfelelően feltüntetett tevékenységi kör ellenére, jogellenes tevékenységet folytat, törvényességi felügyeleti eljárás kezdeményezhető. A korlátolt felelősségű társaság és a részvénytársaság kivételével legalább két tag szükséges a társaság alapításához. Ha a közkereseti társaság és a betéti társaság tagjainak száma a működés során csökken egyre, az a társaság megszűnését eredményezi, kivéve, ha hathónapos jogvesztő határidőn belül a cégbíróságnál új tagot jelentenek be. A jogerős cégbejegyzés után a létesítő okirat semmisségére hivatkozással pert a cég ellen kell indítani. A kereset benyújtására a bejegyzést elrendelő végzés Cégközlönyben történt közzétételét követő 6 hónapos jogvesztő határidőn belül van mód. Az eljárásra a cég székhelye szerint illetékes megyei bíróság rendelkezik hatáskörrel. Perbeli legitimációja annak van, aki a jogi érdekét valószínűsíteni tudja. Perindításra jogosult továbbá az ügyész is. Az eljárás elsősorban az érvénytelenség kiküszöbölésére irányul. Ha az érvénytelenség oka nem küszöbölhető ki, a peres bíróság a keresettel érintett társasági szerződést hatályossá nyilvánítja. A cégbíróság, a peres bíróság felhívására, ezt követően intézkedik a cég megszűntnek nyilvánításáról, a végelszámolási vagy felszámolási eljárás lefolytatásáról. 3. A tag (részvényes) vagyoni hozzájárulása Mivel a gazdasági társaságok valamennyi formája üzletszerű gazdasági vállalkozásra jön létre, a gazdasági társaság elengedhetetlen ismérve a társasági vagyon. A tagok vagyoni hozzájárulása természetszerűen különböző mértékű lehet, de valamilyen vagyoni hozzájárulásra valamennyi tag köteles. Tagnak (részvényesnek) alapításkor pénzbeli vagy nem pénzbeli hozzájárulást (apportot) kell szolgáltatnia. A vagyoni hozzájárulást társasági törvény tradicionálisan két részre osztja, nevezetesen pénzbeli hozzájárulásra, és nem pénzbeli hozzájárulásra, amelyet a gyakorlat apportnak nevez. A Gt. - egyértelműen és valamennyi társaságra vonatkozóan - meghatározza, hogy mi képezheti nem pénzbeli hozzájárulás) tárgyát. Nem pénzbeli hozzájárulás: vagyoni értékkel - azaz a gazdasági életben pénzben kifejezhető, elismert használati értékkel - bíró dolog, szellemi alkotáshoz fűződő vagy egyéb vagyoni értékű jog, 14
15 adós által elismert vagy jogerős bírósági határozaton alapuló követelés lehet. Szoftver kizárólagos értékesítésének joga - vagyoni hozzájárulásként - a gazdasági társaság tulajdonába adható. (BH ). Csak forgalomképes apporttárgy kerülhet az azt szolgáltató vagyonából, a társaság vagyonába. Dolog mindaz, ami birtokba vehető és tulajdonjog tárgyát képezheti. A dolog lehet ingó és ingatlan, értékpapír és dolog módjára hasznosítható természeti erő. Apportálható vagyoni értékű jogok például a bérleti jog, a szabadalmi és szabadalomhasznosítási jogok, a szerzőt megillető felhasználási jog, felhasználás engedélyezésének joga, a védjegyoltalom, a know-how, a goodwill. A Gt. negatív oldalról is körülhatárolja az apport fogalmát. Kimondja, hogy a tag munkavégzése, egyéb személyes közreműködése, szolgáltatás nyújtására irányuló kötelezettségvállalása nem pénzbeli hozzájárulás tárgyát nem képezheti. A Gt. különös részének, a korábbi szabályozással ellentétben, nincsenek előírásai a készpénzapport arányára vonatkozóan. A vagyoni hozzájárulásra - az apportra, illetve a pénzbeli és nem pénzbeli hozzájárulás arányára - más jogszabályokban is találhatók azonban rendelkezések. Például pénzügyi intézmény kizárólag pénzbeli hozzájárulással alapítható. Az apport felülértékelésére vonatkozó tilalom nemcsak a könyvvizsgáló által értékelt apporttárgyra vonatkozik. A nem pénzbeli hozzájárulást szolgáltató tag (részvényes) a hozzájárulás szolgáltatásától számított ötéves jogvesztő határidőn belül helytállni tartozik a gazdasági társaságnak azért, hogy a társasági szerződésben megjelölt érték nem haladja meg a nem pénzbeli hozzájárulásnak a szolgáltatás idején fennálló értékét (tehát, hogy nem túlzott az apport értékelésénél). A többi tag, csak vétkessége esetén, akkor felel az apportot szolgáltató taggal egyetemlegesen és korlátlanul, ha tudomása volt a felülértékelésről, és a nem vagyoni hozzájárulást annak ellenére elfogadta. Hangsúlyozni kell, hogy a Gt. e szakasza szerint, mind az apportot szolgáltató, mind a többi tag helytállási kötelezettsége, a társaságnak okozott károkért, a társasággal szemben áll fenn. Ha a tag (részvényes) a társasági szerződésben vállalt vagyoni hozzájárulását az ott meghatározott időpontig nem szolgáltatja, a gazdasági társaság ügyvezetése harmincnapos határidő kitűzésével felhívja a teljesítésre. A harmincnapos határidő eredménytelen eltelte esetén a tagsági jogviszony a határidő lejártát követő napon megszűnik. Erről a gazdasági társaság ügyvezetése a tagot (részvényest) írásban köteles értesíteni. 4. Az előtársaság Az előtársasági lét függő jogi helyzet. Az alapítók által elkészített létesítő okirat ellenjegyzésétől, illetve közokiratba foglalásától a gazdasági társaság cégbejegyzéséig vagy a bejegyzés elutasításáról szóló cégbírósági határozat jogerőre emelkedéséig tart. Az érdemi bírósági határozat meghozatalának időpontjától függően az előtársasági állapot néhány napig, de - például a bejegyzés iránti kérelem elleni fellebbezés benyújtása esetén hosszabb ideig is fennállhat. Az előtársaság, mint jogintézmény gyakorlati jelentősége csökkent, a cégeljárás során bevezetett ügyintézési határidők radikális csökkenése, illetve a szerződésminták alkalmazása következtében. 15
16 A cégbejegyzési kérelem benyújtását követően a bejegyzés alatt toldatot, vagy annak b.a. rövidítését fel kell tűntetni a társaság cégnevében.. Az előtársasági jelleg feltűntetésének elmulasztása esetére a Gt. előírja, hogy az így megkötött jogügyletek - amennyiben a cégbejegyzési kérelem elutasításra kerül - az alapítók által együttesen kötött jogügyleteknek minősülnek. Az előtársaságra a létrehozni kívánt gazdasági társaságra vonatkozó szabályokat kell alkalmazni, lényegében azzal a kivétellel, hogy alapvető stratégiai döntések meghozatalára nem kerülhet sor és a társaság olyan tevékenységet sem folytathat, amely hatósági engedélyköteles. Az előtársaság legfőbb szerve tarthat ülést, de a társasági szerződést nem módosíthatja és ennek megfelelően a tagok személyében sem következhet be változás, még olyan formában sem, hogy a társaság legfőbb szerve a tag kizárására pert kezdeményez. Nem hozható döntés a társaság megszűnéséről, illetve átalakulásáról sem. Természetesen e szabályok nem érvényesülnek akkor, amikor a törvény kötelező rendelkezése folytán kerül a sor a tagok személyének megváltoztatására, vagy ha a társaság legfőbb szervének azért kell a társasági szerződést módosítania, mert erre a cégbíróság felhívja. A létrehozni kívánt társaság tehát előtársasági szakaszában is jogképes. Ha a cégbíróság a társaságot jogerősen bejegyezte, az előtársasági jelleg (létszakasz) megszűnik és a társaság külön eljárás nélkül, automatikusan teljes értékű gazdasági társaságként folytathatja tevékenységét. Az előtársasági időszakban kötött szerződések a társaság legfőbb szervének jóváhagyására nem szorulnak. Ha viszont a cégbíróság a társaság bejegyzési kérelmét jogerősen elutasítja, az előtársaság megszűnik, további jogokat és kötelezettségeket nem szerezhet és a társaság az elutasításról való tudomásszerzés után a működését haladéktalanul köteles megszüntetni. A gazdasági társaság a cégjegyzékbe való bejegyzéssel, a bejegyzés napján (ex nunc hatályú konstitutív bírói aktus) jön létre. A törvény annyit ír elő, hogy a társaságalapítást a társasági szerződés (alapító okirat) aláírásától, illetve az alapszabály elfogadásától számított 30 napon belül kell bejelenteni a cégbíróságnak. A kérelem benyújtására meghatározott határidő elmulasztása nem eredményezi a bejegyzési kérelem elutasítását, hanem pénzbírságot von maga után, a társaság pedig a bejelentkezésig üzletszerű működését nem kezdheti meg. 5. A gazdasági társaság legfőbb szerve A gazdasági társaság alapvetően a tagoké, az a tagok üzleti érdekeinek jogképességgel felruházott megtestesülése. A társaság legfőbb szervének döntéseit kizárólag a tagok hozhatják. A legfőbb szerv feladata elsősorban a stratégiai döntéshozatal. A társaság legfőbb szervét mindig a tagok képezik és minden tagnak alanyi joga a társaság legfőbb szervének ülésén részt venni. A társaság legfőbb szervét az egyes társasági formáknál a törvény különböző módon nevezi. A gazdasági társaság legfőbb szerve: közkereseti társaságnál és betéti társaságnál a tagok gyűlése, korlátolt felelősségű társaságnál a taggyűlés, részvénytársaságnál a közgyűlés. A legfőbb szerv tevékenységében minden tag (részvényes) részt vehet, és ez a jog mindegyik tagot (részvényest) megilleti abban az esetben is, ha valamely kérdés 16
17 eldöntésénél nem szavazhat A legfőbb szerv ülésén a tagokon (részvényeseken) kívül szavazati jog nélkül meghívottak is részt vehetnek, míg a társaság vezető tisztségviselői, a felügyelőbizottságának tagjai és a könyvvizsgálója kötelesek részt venni (titoktartási kötelezettségük mellett). Egyébként a legfőbb szerv ülése - ha törvény eltérően nem rendelkezik - nem nyilvános. A legfőbb szerv feladata a társaság alapvető, stratégiai ügyeiben a döntések meghozatala, de az egyes társasági formákra vonatkozó szabályok nevesítik is a legfőbb szerv kizárólagos határkörébe tartozó ügyeket. A gazdasági társaság létesítő okirata a törvényben meghatározott szerveken és tisztségviselőkön kívül más szervek működtetéséről is rendelkezhet (pl. bizottság, tanácsadó testület). A gazdasági társaság létesítő okiratában ki kell jelölni az első vezető tisztségviselőket, a felügyelőbizottság tagjait és a könyvvizsgálót, a cégbejegyzést követően e személyeket a legfőbb szerv választja, és ezek személyét, valamint azonosító adatait a továbbiakban nem kell szerepeltetni az egységes szerkezetbe foglalt, hatályos rendelkezéseket tartalmazó társasági szerződésben (alapszabályban, alapító okiratban). Korlátolt felelősségű társaság és részvénytársaság egyszemélyes társaságként is működhet, amelyeknél nincs taggyűlés, illetve közgyűlés, hanem a legfőbb szerv hatáskörébe tartozó ügyekben az egyedüli tag, illetve részvényes írásban határoz. A legfőbb szerv a határozatait - ha törvény vagy törvény felhatalmazása alapján a társasági szerződés eltérően nem rendelkezik - ülésein hozza meg. A társasági szerződés módot adhat arra, hogy a tag (részvényes) vagy meghatalmazottja a legfőbb szerv ülésén való személyes részvétele helyett a tagsági jogaikat elektronikus hírközlő eszközök igénybevételével gyakorolja. A társasági szerződés meghatározhatja azon ügyeket, amelyekben a tagok ülés tartása nélkül írásban vagy más, a döntéshozatal során tett jognyilatkozatok bizonyítására alkalmas eszköz felhasználásával határozhatnak. Ez esetben a társasági szerződésben kell meghatározni a döntéshozatal módját. Ha e törvény kivételt nem tesz, bármely tag kérésére a legfőbb szerv ülését össze kell hívni. A legfőbb szerv ülése szabályszerű összehívás nélkül is megtartható, illetve azon határozat hozható, ha valamennyi tag jelen van és az ülés megtartásához hozzájárul. A társasági szerződés és a zártkörűen működő részvénytársaság alapszabálya lehetővé teheti, hogy a tagok (részvényesek) a nem szabályosan összehívott, illetve megtartott ülésen elfogadott határozatot - legkésőbb az ülés napjától számított harminc napon belül - egyhangú határozattal érvényesnek ismerjék el. A legfőbb szerv az ülésére szóló meghívóban (hirdetményben) nem szereplő kérdéseket csak akkor tárgyalhatja meg, ha az ülésén valamennyi tag (részvényes) jelen van, és egyhangúlag hozzájárul a kérdés megtárgyalásához. A legfőbb szerv a határozatait főszabályként az ülésen jelenlévő (vagy meghatalmazottal képviselt) tagok leadott szavazatainak egyszerű szótöbbségével hozza, ettől eltérően a létesítő okirat csak a szigorítás irányában rendelkezhet. Ha valamelyik tag (részvényes) egy adott ügyben szavazati joggal nem rendelkezik, akkor a határozatképesség megállapításánál e tagot (részvényest) figyelmen kívül kell hagyni. Ha valamelyik tag (részvényes) az adott ügyben a határozathozatalnál tartózkodik, akkor a szavazatát sem az igen, sem a nem szavazatokhoz nem lehet számítani, ami azt jelenti, hogy e tag (részvényes) szavazata nem minősíthető a határozathoz szükséges egyetértő szavazatnak. 17
18 Azok a tagok (részvényesek), akik olyan határozatot hoztak, amelyről tudták, vagy az általában elvárható gondosság mellett tudhatták volna, hogy az a gazdasági társaság jelentős érdekeit nyilvánvalóan sérti - ha törvény kivételt nem tesz -, korlátlanul és egyetemlegesen felelnek a társasággal szemben az ebből eredő kárért. Ez a rendelkezés fontos kisebbségvédelmi előírás. 6. A gazdasági társaság ügyvezetése, képviselete A gazdasági társaságok legfőbb szerve jellemzően évente egyszer (amikor a mérleg elfogadásáról és a nyereség felosztásáról dönt), vagy csak néhány alkalommal ülésezik, ezért a cég operatív irányítására nem alkalmas. A törvény a gazdasági társaságok operatív vezetését ügyvezetés néven fogja össze. Az ügyvezetést ellátó személyeket pedig a törvény vezető tisztségviselőknek nevezi. A gazdasági társaság ügyvezetését egy, illetve több vezető tisztségviselő avagy a vezető tisztségviselőkből álló testület látja el. Az ügyvezetés nemcsak a vezető tisztségviselők döntéseit jelenti, hanem az ügyvezetés fogalma ennél szélesebb tartalmú; a társaság irányításával összefüggésben szükséges mindazon döntések meghozatalát jelenti, amelyek a törvény vagy a társasági szerződés alapján nem tartoznak a legfőbb szerv vagy más szervek (pl. felügyelőbizottság) hatáskörébe. A vezető tisztségviselők által harmadik személynek okozott károkért a társaság felel. A károsultak tehát közvetlenül a társaságot és nem a vezető tisztségviselőket perelhetik. A vezető tisztségviselők polgári jogi felelőssége - mégpedig a Ptk. általános kártérítési szabálya (339. ) szerint - a társasággal szemben áll fenn. Ügyvezetést ellátó személyi kör vagy testület: a) közkereseti társaságnál és betéti társaságnál az üzletvezetésre jogosult tag vagy tagok, akik vezető tisztségviselők; b) korlátolt felelősségű társaságnál egy vagy több ügyvezető, akik vezető tisztségviselők; c) részvénytársaságnál igazgatóság, mint testület, amelynek tagjai vezető tisztségviselők, de - zártkörűen működő részvénytársaságnál igazgatóság helyett lehet egy vezető tisztségviselő, a vezérigazgató, és - nyilvánosan működő részvénytársaságnál az alapszabály igazgatóság és felügyelőbizottság helyett igazgatótanácsot hozhat létre, amely ellátja egységesen az ügyvezetési és az ellenőrzési funkciókat (egységes irányítási rendszerű részvénytársaság); Az új Gt. egyik jelentős újítása, hogy nyilvánosan működő részvénytársaságnál lehetőség nyílik az angol-amerikai board-rendszerű irányítási struktúra kialakítására, ahol felügyelőbizottság nem választható, és az igazgatótanácsnak nevezett testület egyszerre látja el az ügyvezetési és az ellenőrzési (tehát általában a felügyelőbizottsághoz tartozó) funkciókat. d) végül az egyesülésnél ügyvezetést vagy az igazgató vagy az igazgatóság látja el. A közkereseti társaság és betéti társaság kivételével a gazdasági társaság vezető tisztségviselője csak természetes személy lehet, aki e minőségében csak személyesen járhat el a társaság ügyeiben. Mivel a kkt-nél és a bt-nél a tagok jogosultak az üzletvezetésre, ezeknél a társaságoknál jogi személy is lehet vezető tisztségviselő. 18
19 (Közkereseti társaság és betéti társaság tagja nemcsak természetes személy lehet, azonban vezető tisztségviselő csak tag lehet, ilyenkor tehát nem természetes személy a tisztségviselő, amely természetesen törvényes szervezeti képviselője útján jár el). A társaság belső ügyeiben nincs helye képviseletnek, de pl. a vezető tisztségviselő meghatalmazást adhat ügyvédnek, hogy a társaságot harmadik személlyel szembeni perben képviselje stb. A vezető tisztségviselői jogviszony sajátos társasági jogi jogviszony, amelyet elsődlegesen a törvény szabályoz, mögöttes jogként viszont a Ptk. megbízási szerződésre vonatkozó szabályait kell - a vezető tisztségviselői jogviszony sajátosságaira tekintettel - megfelelően alkalmazni. Ebből a szabályból következik, hogy a vezető tisztségviselő e minőségében nem állhat a jövőben munkaviszonyban, de nem következik, hogy a vezető tisztségviselő egyáltalán nem állhat munkaviszonyban - vezető tisztségviselői jogviszonya mellett - a társasággal. Mivel az évi Gt. alapján voltak vezető tisztségviselői munkaviszonyok is pl. a kft-knél, az átmeneti rendelkezések között a Gt. kimondja, hogy ezek a munkaviszonyok, ha határozott időre szóltak, úgy lejártukig, ha határozatlan időre, úgy a vezető tisztségviselői jogviszony lejártáig, de legfeljebb a megválasztástól számított öt évig maradnak hatályban. Nem lehet gazdasági társaság vezető tisztségviselője az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos jogkövetkezmények alól nem mentesült; akit jogerős bírói ítélettel a vezető tisztség gyakorlásától eltiltottak, e tilalom hatálya alatt; akit valamely más foglalkozástól jogerős bírói ítélettel eltiltottak, az ítélet hatálya alatt az abban megjelölt tevékenységet főtevékenységként folytató gazdasági társaságban; a gazdasági társaságnak megszüntetési eljárás során való törlését követő két évig nem lehet más gazdasági társaság vezető tisztségviselője az a személy, aki a törlést megelőző naptári évben a gazdasági társaságnál vezető tisztségviselő volt. Ha a társasági szerződés másként nem rendelkezik, akkor a vezető tisztségviselőt 5 évre megválasztottnak kell tekinteni, kivéve, ha a társaság ennél rövidebb időtartamra jön létre. Új lehetőség valamennyi társasági formánál, hogy a vezető tisztségviselőt ne határozott, hanem határozatlan időtartamra válasszák, valamint megszűnt az a korlátozás, hogy ugyanaz a személy legfeljebb három gazdasági társaságnál lehet vezető tisztségviselő. A vezető tisztségviselő újraválasztható és bármikor indokolás nélkül visszahívható. A vezető tisztségviselő - a nyilvánosan működő részvénytársaságban való részvényszerzés kivételével - nem szerezhet részesedést a gazdasági társaságéval azonos tevékenységet főtevékenységként megjelölő más gazdálkodó szervezetben, továbbá nem lehet vezető tisztségviselő a társaságéval azonos főtevékenységet végző más gazdasági társaságban, illetve szövetkezetben, kivéve, ha ezt az érintett gazdasági társaság társasági szerződése lehetővé teszi vagy a gazdasági társaság legfőbb szerve ehhez hozzájárul. A megválasztott vezető tisztségviselő írásban tájékoztatni köteles azokat a gazdasági társaságokat, amelyeknél már vezető tisztségviselő. A cég alapításának bejegyzése, a létesítő okirat módosításának és a cégjegyzékben szereplő adat, jog vagy tény megváltozásának cégbíróságnál történő bejelentése a vezető tisztségviselő kötelezettsége. Ennek elmulasztásából, valamint a bejelentett adat valótlanságából, a bejelentés késedelméből vagy elmulasztásából eredő károkért a vezető tisztségviselők korlátlanul és egyetemlegesen felelnek. Ez a felelősség nem harmadik személyek, hanem a társaság irányába áll fenn. 19
20 A gazdasági társaság törvényes képviseletét az ügyvezetéssel megbízott vezető tisztségviselők látják el, ők képviselhetik a társaságot harmadik személyekkel szemben a bíróságok, illetve más hatóságok előtt. A vezető tisztségviselők ezen általános képviseleti jogát természetesen a társasági szerződés korlátozhatja, illetve ha több vezető tisztségviselő van, közöttük megoszthatja, de ez a társaság belső ügye, e korlátozás, illetve a megosztás harmadik személyekkel szemben hatálytalan (29. (1) bek.). A cégjegyzésnek a törvény szerint az az aktus minősül, amikor a törvényes képviseletre jogosult vezető tisztségviselő a társaság nevében aláír, azaz a társaságot írásban képviseli (pl. szerződést köt). A törvény vagy a társasági szerződés ellenkező rendelkezése hiányában a vezető tisztségviselő és a cégvezető cégjegyzési joga önálló, más képviseletre jogosultak cégjegyzése esetén pedig két személy együttes aláírása szükséges. A vezető tisztségviselőt megilleti az a jog, hogy a munkavállalókat képviseleti joggal ruházza fel, azonban ez a képviseleti jog csak meghatározott ügycsoportra vonatkozhat, tehát a vezető tisztségviselő általános képviseleti jogot nem adhat dolgozónak képviseletre. A gazdasági társaság munkavállalóival szemben a munkáltatói jogokat - ha a társasági szerződés eltérően nem rendelkezik - a vezető tisztségviselő gyakorolja. Már az 1997-es Gt. bevezette a cégvezető fogalmát (Gt. 32. ), aki a társasággal munkaviszonyban lévő dolgozó, tehát a vezető tisztségviselő munkáltatói jogot gyakorol felette. A cégvezető konkrét kinevezése a legfőbb szerv hatáskörébe tartozik. A cégvezető tehát nem a cég tényleges vezetője. A cégvezető fontos jellegzetessége, hogy általános képviseleti joggal rendelkezik, cégjegyzési joga önálló (ez a jellemző) vagy együttes is lehet, de a képviseleti jogát más munkavállalóra nem ruházhatja át, felelőssége munkajogi. A cégvezető nem vezető tisztségviselő, hanem munkavállaló, azonban a vezetői tisztségviselőkre vonatkozó egyes szabályokat a cégvezetőre is alkalmazni kell. Fontos szabály, hogy a cégvezető is köteles feladatkörében a társaság érdekeinek elsődlegessége alapján eljárni, azonban tevékenysége nem érinti a vezető tisztségviselők társasággal szembeni felelősségét. A vezető tisztségviselők feladatukat főszabályként a gazdasági társaság érdekeinek elsődlegessége alapján kötelesek ellátni. Bár a társaság érdekei általában (hosszú távon bizonyosan) megegyeznek a tagok érdekeivel, esetenként előfordulhat olyan érdekösszeütközés, amely során nagy jelentősége lehet a törvényben megfogalmazott előírásnak. A törvény az ún. csődközeli helyzetben a hitelezők érdekét a társasági érdek elé helyezi. A társaság fizetőképtelenségével fenyegető helyzet bekövetkezése esetén a vezető tisztségviselők a hitelezők érdekeinek elsődlegessége alapján kötelesek ügyvezetési feladataikat ellátni és a Gt. lehetővé teszi külön törvénynek (csődtörvény), hogy e kötelezettség felróható megszegése esetén előírja a vezető tisztségviselők hitelezőkkel szembeni helytállási kötelezettségét. A törvény tehát továbbfejleszti a vezető tisztségviselőre irányadó felelősségi szabályokat, és az ún. wrongful trading intézményét honosítja meg, annak érdekében, hogy a társaság ügyvezetését csődközeli helyzetben visszatartsa a hitelezői érdekeket sértő, indokolatlan mértékű kockázatvállalástól. A törvény 30. -ának (5) bekezdése - német mintára, a társasági szerződés rendelkezése alapján - módot ad az ún. felmentvény jogintézményének alkalmazására is. A gazdasági 20
2006. évi IV. törvény. a gazdasági társaságokról. I. Rész A GAZDASÁGI TÁRSASÁGOK KÖZÖS SZABÁLYAI. I. Fejezet ÁLTALÁNOS RENDELKEZÉSEK
2006. évi IV. törvény a gazdasági társaságokról A törvény célja, hogy korszerű jogi keretek biztosításával támogassa a magyar piacgazdaság további erősödését, a nemzetgazdaság jövedelemtermelő képességének
2006. évi IV. törvény. a gazdasági társaságokról1
2006. évi IV. törvény a gazdasági társaságokról1 A törvény célja, hogy korszerű jogi keretek biztosításával támogassa a magyar piacgazdaság további erősödését, a nemzetgazdaság jövedelemtermelő képességének
2006. évi IV. törvény a gazdasági társaságokról évi IV. törvény a gazdasági társaságokról
1 / 51 2016.07.29. 10:52 2006. évi IV. törvény a gazdasági társaságokról 2014.01.01 2014.03.15 37 2006. évi IV. törvény a gazdasági társaságokról A törvény célja, hogy korszerű jogi keretek biztosításával
2006. évi IV. törvény. a gazdasági társaságokról
T/18196. számú törvényjavaslat a gazdasági társaságokról. Előadó: Budapest, 2005. november
MAGYAR KÖZTÁRSASÁG KORMÁNYA T/18196. számú törvényjavaslat a gazdasági társaságokról Előadó: dr. Petrétei József igazságügy-miniszter Budapest, 2005. november 2... törvény a gazdasági társaságokról A törvény